Mulți dintre românii care aveau în plan să construiască sau să cumpere o casă au preferat să amâne decizia din cauza prețurilor prea mari. În unele situații apar însă și excepții. Este cazul unui român care vinde o casă complet utilată. Deoarece se grăbește să o vândă înainte să plece din țară, acesta cere un preț despre care mulți spun că este prea mic.
"Vând tot și mă întorc în Spania. Casă în localitatea Sărățel, la 8 km de Bistrița, complet mobilată și elecrodomestice, cu 2000 m pătrați de teren pe care se află un parc de relaxare cu foișor, leagăn, fântână arteziană, cuptor și grătar, pomi fructiferi de 3-4 ani, solar din țeavă de fier în beton cu sistem de irigare prin picurare atât înăuntru cât și afară, motocultor cu remorcă și toate sculele de lucrat pământul, două fântâni, plantație de zmeură care face două recolte pe an, vie, căpșuni, plante ornamentale, garaj pentru două mașini, atelier cu toate sculele necesare gospodăriei (drujbă știhl pe benzină si una electrică nemțească), generator de curent, compresor cu accesorii, mașină de tâmplărie (de îndreptat, de rindeluit la grosime) circulă profesională care taie în toate unghiurile posibile, aparat de sudură, cositori (una pe benzină si una electrică) aparat cu presiune de spălat mașini, polizor fix, flex, mașină pentru ascuțit lanțuri de drujbă, mașini de găurit cu cablu si cu baterie, abricht de mână masini de șlefuit, truse de chei, burghie, pompă de stropit electrică cu baterie și multe multe altele. Lemnărie, o terasă de vară cu beci dedesubt, fosă septică mare ș.a.m.d. Dacă o vezi, te îndrăgostești de ea. Preț 110 000 € negociabil", a scris acesta pe grupul Români în Alicante.
Mulți dintre cei care au comentat sunt de părere că prețul cerut este prea mic.
"Asemenea proprietăți fac 150.000 de euro cel puțin!"
"145 000 a fost în principiu când am scos-o la vânzare, apoi am tot scăzut prețul", a precizat autorul postării.
"Te lasă inima să o dai cu banii ăștia? Acolo sunt nopți nedormite și multă sudoare...frumoasă gospodărie! Să ai baftă la vânzare și mai urcă prețul puțin..."
"Trebuie să merg la tratament în Spania. Prețul l-am redus de la 139 000 la 129 apoi la 115 si totul e negociabil", a explicat proprietarul.
"Pomană. Mare frumusețe de casă".